CELEX: 62005TO0205
Language: bg
Date: 2007-02-26 00:00:00
Title: Определение на Първоинстанционния съд (четвърти състав) от 26 февруари 2007 г. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE срещу Комисия на Европейските общности. # Иск за отмяна - Арбитражна клауза - Програма "е-Съдържание" - Разваляне на договор - Възстановяване - Недопустимост. # Дело T-205/05.

Определение на Първоинстанционния съд (четвърти състав) от 26 февруари 2007 г. — Evropaïki Dynamiki/Комисия
      (Дело T-205/05)
      „Жалба за отмяна — Арбитражна клауза — Програма „е-Съдържание“ [e‑Contenu] — Прекратяване на договор — Възстановяване — Недопустимост“
      1.                     Производство — Правно основание на жалба — Избор, който зависи от жалбоподателя, а не от общностния съд (вж. точка 38)
      2.                     Жалба за отмяна — Жалба, която всъщност се отнася до спор с договорен характер — Липса на компетентност на общностния съд
            — Недопустимост (членове 230 ЕО, 238 ЕО и 249 ЕО) (вж. точки 39—56)
      3.                     Жалба за отмяна — Жалба, която всъщност се отнася до спор с договорен характер — Преквалифициране на жалбата — Изключване
            (членове 230 ЕО и 238 ЕО; Процедурен правилник на Първоинстанционния съд, член 44, параграф 1, буква в) (вж. точка 57)
      Предмет 
      
         
               Искане за отмяна, първо, на решението на Комисията от 16 май 2003 г. да прекрати договор EDC‑53007 EEBO/27873, второ, на решението
                  на Комисията от 12 ноември 2004 г. да възстанови на жалбоподателя цената на извършените работи за сума, която не надхвърля
                  85 971 EUR, и трето, на решението на Комисията от 7 март 2005 г. да издаде на жалбоподателя сметка за задължение в размер
                  на 59 485 EUR.
               
            Диспозитив 
      
         
                  1)
               
               
                  
               
               
                  	Отхвърля жалбата като недопустима.
               
            
         
                  2)
               
               
                  
               
               
                  	Осъжда жалбоподателя да понесе както направените от него съдебни разноски, така и тези на Комисията.